Бурдж аль-Араб

Бурдж аль-Араб (араб. برج العرب‎ літаральна «Арабская Вежа») — раскошны гатэль у Дубаі, самым буйным горадзе Аб’яднаных Арабскіх Эміратаў. Будынак стаіць ля мора на адлегласці 280 метраў ад берага на штучным востраве, злучаным з зямлёй пры дапамозе моста. Маючы вышыню 321 метр, быў самым высокім гатэлем у свеце, пакуль не з’явіўся іншы дубайскі гатэль — Вежа Ружы — вышынёй 333 метра, які адкрыўся ў красавіку 2008 года. Будаўніцтва гатэля пачалося ў 1994 годзе, для наведвальнікаў ён адкрыўся 1 снежня 1999 года. Гатэль быў пабудаваны ў выглядзе ветразя доу, арабскага судна. Бліжэй да верху знаходзіцца верталётная пляцоўка, а з іншага боку — рэстаран «Аль-Мунтаха» (араб. ‎ Найвышэйшы), абодва падтрымліваюцца кансольнымі бэлькамі. Гл. таксама Бурдж-Халіфа Крыніцы Спасылкі На Вікісховішчы ёсць медыяфайлы па тэме Бурдж аль-Араб Афіцыйны сайт Архівавана 24 снежня 2008. Апісанне гатэля з фатаграфіямі Апісанне рэстаранаў і пляжу гатэля з фатаграфіямі Водгукі госцяў Архівавана 19 лістапада 2012.